da da en en en en da da sv es sv da da da pl ro de it hu en da de ru en ro en da da de da en da en en da da da de fi da da da en en et en da en da en da da da da da da da en da da da da da da da da da da da da da da da da da da da da da da da da da sv da da da da da da da da da da da da da da da da da nb da da da da da da da da da da da da da da da da da da da sv da da da da da da da da sv da da it da da da da da sv da da ro da da da pt da da da sv en da fi da da hu da nn da da da nl de de de sv da
Regulering af lejen pga. stigning i skatter og afgifter
Tilføjet til kurven Gå til din kurv
A line styled icon from Orion Icon Library.
Log ind Opret gratis konto
Regulering af lejen pga. stigning i skatter og afgifter
Lav dit juridiske dokument online på få minutter! Du kan læse mere om dokumentet nedenfor og se introvideo under artiklen. Vi tilbyder gratis juridisk Hotline med 100% tilfredshedsgaranti
Skabelon til varsling af lejeforhøjelse pga. stigning i skatter og afgifter
Denne skabelon kan bruges, når udlejer ønsker at varsle lejeforhøjelse som følge af, at der er sket en stigning i ejendommens skatter og afgifter. Skabelonen gør det nemt for dig som udlejer at varsle lejestigning, og samtidig sikre dig, at din varsling indeholder de nødvendige oplysninger for at være gyldig.
Hvad er skatter og afgifter?
Det er de ejendomsskatter og de afgifter der påhviler ejendommen som erhvervslejemålet er beliggende i. I erhvervslejekontrakten kan det aftales, at lejer skal være med til at betale for disse udgifter.
Har udlejer ret til at kræve betaling for skatter og afgifter?
Ja. Hvis det er aftalt mellem lejer og udlejer, at der ud over lejen skal betales for skatter og afgifter kan udlejer kræve betaling herfor. Ved en stigning i skatter og afgifter kan udleje kræve stigningen betalt af lejer. Dette vil ske som en lejeforhøjelse. Lejeforhøjelsen kan ske uanset om, det er aftalt, at erhvervslejekontrakten er uopsigelig.
Hvilke regler gælder omkring skatter og afgifter?
10 og § 11 i erhvervslejeloven omhandler udlejers ret til at kræve betaling for ejendomsskat, afgifter til vand, el, renovation, kloak, skorstensfejning, energimærkning samt eftersyn, kontrol og vedligeholdelse af tekniske anlæg.
Hvordan varsles lejeforhøjelse pga. stigning i skatter og afgifter?
Med Dokumenter.dk’s skabelon kan du nemt varsle lejeforhøjelse som følge af en stigning i skatter og afgifter. Vores skabelon guider dig igennem, så du har alle relevante informationer med. På den måde sikrer du dig, at varslingen lever op til kravene i erhvervslejeloven og er gyldig.
Hvad skal varslingen indeholde?
Varslingen skal indeholde følgende for at være gyldig:
Varslingen skal være skriftlig
Varslingen skal indeholde en beregning af den årlige lejeforhøjelse
Varslingen skal indeholde oplysning om, at lejer har mulighed for at gøre indsigelse
Varslingen skal angive hvornår lejeforhøjelsen træder i kraft fra
Hvor langt varsel skal du give lejer?
Du skal give lejer et varsel på 3 måneder før lejeforhøjelsen træder i kraft.
Hvornår kan lejeforhøjelsen kræves fra?
Lejeforhøjelsen kan kræves med virkning fra det tidspunkt, hvor din ejendom er blevet pålagt udgiften, hvis din varsling om lejeforhøjelse fremsendes senest 5 måneder efter dette tidspunkt.
Hvordan skal varslingen fremsendes?
Dokumenter.dk anbefaler, at varslingen fremsendes som:
Som brev med afleveringsattest
Som e-mail med kvittering
Eller som brev der overbringes hvor lejer kvitterer for modtagelsen
Kan lejer gøre indsigelse til varsling om lejeforhøjelse pga. stigning i skatter og afgifter?
Ja. Hvis lejer ikke er enig, skal lejer gøre indsigelse senest 6 uger efter, at din varsling er kommet frem til lejer. Lejers indsigelse skal være skriftlig, og angive hvilke punkter som lejer ikke kan godkende.
Hvad gør du, hvis lejer gør indsigelse?
Hvis lejer gør indsigelse, skal du som udlejer anlægge sag ved boligretten senest 6 uger efter lejerfristens udløb, hvis du vil fastholde dit krav om lejeforhøjelse. Hvis du ikke gør dette, vil lejen fortsætte på samme niveau som før varslingen.
Kan jeg regulere depositummet, hvis skatter og afgifter stiger?
Ja. Hvis det er aftalt i erhvervslejekontrakten, at depositummet til enhver tid skal svare til f.eks. 6 måneders gældende leje, kan du kræve, at lejer indbetaler differencen.
Dokumenter.dk anbefaler, at du samtidig med varslingen om lejeforhøjelse, varsler regulering af depositummet. Det er naturligvis muligt at gøre dette i vores skabelon.
Kan reglerne om skatter og afgifter fraviges?
Ja. Det kan gyldigt aftales i erhvervslejekontrakten, at lejer enten ikke skal betale for skatter og afgifter, eller at lejen ikke kan stige selvom udgifterne til skatter og afgifter forøges.
Hvad sker der, hvis udgifterne til skatter og afgifter falder?
Hvis udgifterne til skatter og afgifter falder, skal du som udlejer tilsvarende varsle en lejenedsættelse. Du må ikke opkræve lejer mere i skatter og afgifter, end de faktiske udgifter, som du selv har på ejendommen.
Skabelonen til varsling af lejeforhøjelse pga. stigning i skatter og afgifter er udarbejdet af advokat Simon Trolle Markussen, som har speciale i erhvervslejeret. Simon rådgiver dagligt små og store virksomheder i forbindelse med varsling af lejeforhøjelser.
Simon Trolle Markussen Advokat og juridisk direktør Dokumenter.dk Kontaktinformation Telefon: 45331830 sm@dokumenter.dk
Vær færdig på 5 minutter
3. Kvalitetsstemplet af Advokater
Varslingen om lejeforhøjelse indeholder
Skriftlig varsling af lejeforhøjelsen
Angivelse af hvornår forhøjelsen træder i kraft
Bilag med specifikation og beregning af relevante skatter og afgifter
Oplysning om lejers mulighed for at gøre indsigelse
Andre har også købt
Erhverv, Erhvervslejemål, Regulering af leje
Regulering af leje i henhold til nettoprisindeks
Angivelse af lejer og udlejer
Korrekt varsling af regulering
DKK 295 ekskl. moms Start dokumentguide
Erhverv, Erhvervslejemål, Regulering af leje
Opsætning og beregning af den årlige stigning
Valgmulighed, hvorvidt fordeling over 4 år ikke skal ske
Oplysning om muligheden for at gøre indsigelse
Samt andre relevante bestemmelser
DKK 295 ekskl. moms Start dokumentguide
Erhverv, Erhvervslejemål, Kontrakter og aftaler, Opsigelse og ophævelse, Regulering af leje
Baggrunden for, hvorfor der indgås aftale
Hvilken frist, der indgås aftale om, der skal udskydes
Samt andre relevante bestemmelser
DKK 295 ekskl. moms Start dokumentguide
Tilmeld dig vores nyhedsbrev
Love og regler ændrer sig løbende. Det kan påvirke gyldigheden af dine juridiske dokumenter. Hold dig opdateret med relevant viden her.
Tak for din tilmelding
Har du brug for hjælp? Ring på +45 45331830 Skriv til kontakt@dokumenter.dk
Dokumenter.dk ApS, Ørnegårdsvej 18. 2820 Gentofte